Животът и кариерата на Лино Вентура в комикс - Градското Списание
Кой е актьорът Лино Вентура? Двама френски автори разказват за живота и кариерата му в комикса „Lino Ventura et l’œil de verre“ издаден през април 2019 г.
Лино Вентура (1919 – 1987) е сред обичаните актьори във френското кино. Син на италиански емигранти, той прави кариера във Франция през 50-те и 60-те години. Снимал се е в повече от 70 филма и е работил съвместно с Жан Габен и Ален Делон.
В комикса в рамките на 144 страници сценаристът Арно льо Гуефлек и художникът Стефан Оари се опитват да разкажат живота му и неговата кариера в киното. Историята започва със срещата между Лино Вентура и журналиста Мерлен, който трябва да направи интервю, за да напише неговата биография. Читателите постепенно научават за живота му, започвайки от успехите му в спорта като кечист и участията му в състезания и неговата първа роля в киното във филма „Не пипай плячката“ на Жак Бекер. Комиксът е структуриран като интервю, в което Лино Вентура разказва за най-важните моменти от живота си, стигайки до асоциацията за подкрепа на деца с ментални увреждания, която основава заради едно от децата си.
Информация: Editions Glénat
Корица: © Stéphane Oiry / Glénat
Тагове: биографичен комикс, комикс, Лино Вентура, френски актьори, френски комикс, френско кино, френскоезичен комикс
Предна новина XXVII театрален фестивал във Варна се открива с „Опит за летене“
Следваща новина The Cranberries: Долорес също щеше да се гордее с този албум